রাজ্য বাজেটে গিগ কর্মীদের জন্য বড় ঘোষণা মমতার

ওয়েবডেস্ক-  রাস্তায় সারাদিন নিয়ে বাইক বা সাইকেল নিয়ে এপ্রান্ত থেকে অপ্রান্ত থেকে ছোটা। কারণ মানুষের পছন্দের জিনিসগুলি তাদের বাড়িতে পৌঁছে দিতে হবে নির্দিষ্ট সময়। গরম, বর্ষা, শীত পুজো-পার্বণেও তাদের ওদের কাজের বিরাম নেই। ওরা গিগ কর্মী। এবার রাজ্যে বাজেটের আওতায় এলেন এই গিগ কর্মীরা (Gig Wokers) । রাজ্য সরকার এবার দরাজ হস্তে বাজেট (State Budget 2026)  ঘোষণা করল।

অনলাইন ডেলিভারি বয় বা রাইড শেয়ারিং অ্যাপের মতো গিগ ইকোনমির সঙ্গে যুক্ত কর্মীদের জন্য এবার বড়সড় ঘোষণা করলেন রাজ্যের মুখ্যমন্ত্রী মমতা বন্দ্যোপাধ্যায় (Mamata Banerjee)। এবার স্বাস্থ্যসাথী প্রকল্পের (Swasthya-Sathi)  আওতায় নিয়ে আসা হল গিগ কর্মীরা। ফলে এই অসংগঠিত ক্ষেত্রের কর্মীরাও এখন থেকে স্বাস্থ্যসাথী কার্ডের মাধ্যমে পাঁচ লক্ষ টাকা বিনামুল্যে পরিষেবা পাবেন। রাজ্য সরকারের এই সিদ্ধান্তের ফলে হাজার-হাজার ডেলিভারি পার্টনার ও ক্যাব চালকেরা উপকৃত হবেন। কর্মক্ষেত্রে ঝুঁকি ও অনিশ্চয়তার কথা মাথায় রেখেই তাদের এই স্বাস্থ্য বীমার অধীনে আনার সিদ্ধান্ত নেওয়া নেওয়া হয়েছে। রাজ্যে এই উদ্যোগকে সাধুবাদ জানিয়েছেন গিগ কর্মীরা।

আরও পড়ুন –  পুরো বাজেট ভাষণ পড়লেন না রাজ্যপাল, বিধানসভায় এ কী অবস্থা?

বাজেটে পর সাংবাদিক বৈঠক থেকে মুখ্যমন্ত্রী বলেন, গিগ শ্রমিকদের সামাজিক সুরক্ষা নেই। আমরা আমাদের সামাজিক সুরক্ষায় আনছি। আমরা পোর্টাল করছি। সেখানে তাদের আবেদন করতে বলব।

রাজ্য সরকারের তথ্য অনুযায়ী, ২০২৫ সালের ৩১ অক্টোবর পর্যন্ত এই প্রকল্পের আওতায় এক কোটি মানুষ হাসপাতাল থেকে চিকিৎসা পরিষবা পেয়েছেন। এই সময়ের মধ্যে ১৩,১৫৬ কোটি টাকার ক্যাশলেস চিকিৎসা সুবিধা পেয়েছে রাজ্যের সাধারণ মানুষ।